**РЕПУБЛИКА СРБИЈА**

**УПРАВА ЗА ЗАЈЕДНИЧКЕ ПОСЛОВЕ ПОКРАЈИНСКИХ ОРГАНА**

Нови Сад, Булевар Михајла Пупина 16

оглашава

**ПРОДАЈУ ОТПАДНИХ КОРИШЋЕНИХ ЈЕСТИВИХ УЉА И МАСТИ**

**Путем прикупљања писаних понуда**

**( број 109-46-269/2021-04)**

Предмет продаје су отпадна коришћена јестива уља и масти, која се прикупљају у Управи за заједничке послове покрајинских органа, у улици Булевар Михајла Пупина 16.

Поступак отуђења спровешће се путем прикупљања затворених писаних понуда, а избор најповољније понуде извршиће се применом критеријума највише укупно понуђене цене.

Почетна купопродајна цена износи 20,00 динара са ПДВ-ом по литру.

Укупна процењена количина отпадних коришћених јестивих уља и масти износи 300 l на годишњем нивоу. Преузимање ће се вршити на локацији Булевар Михајла Пупина 16.

Право учешћа имају сва лица која доставе документацију одређену овим огласом.

Писмена понуда подноси се у затвореној коверти и треба да садржи понуђену цену у номиналном износу, по једној литри, назив понуђача, адресу, број телефона и извод о регистрацији издат од Агенције за привредне регистре (осим у случају када је за регистрацију надлежан други орган).

Понуђачи су дужни да уз понуду доставе фотокопије следећих дозвола и то: дозволу за сакупљање отпада, дозволу за транспорт отпада, дозволу за третман отпада, дозволу за складиштење отпада, или фотокопију једне интегралне дозволе.

Уколико понуђач не поседује неку од појединачних дозвола према Закону о управљању отпадом дужан је да достави фотокопију уговора о пословно техничкој сарадњи са правним или физичким лицем који поседује наведену дозволу, као и фотокопију те дозволе.

Понуда која не садржи све наведене елементе и доказе, неће се узети у разматрање.

**Писана понуда се подноси најкасније до 31.05.2021. године до 10,00 часова у затвореној коверти на адресу: Управа за заједничке послове покрајинских органа у Новом Саду, Булевар Михајла Пупина 16, писарница покрајинских органа . Коверат са понудама мора имати ознаку „ПОНУДА-НЕ ОТВАРАТИ-ПРОДАЈА ОТПАДНИХ КОРИШЋЕНИХ ЈЕСТИВИХ УЉА И МАСТИ“, а на полеђини назив понуђача и адресу са бројем телефона.**

**Отварање понуда обавиће се јавно, уз присуство понуђача дана 31.05.2021. године у 10,15 часова, у Управи за заједничке послове покрајинских органа у Новом Саду, Булевар Михајла Пупина 16, сутерен, канцеларија број 5.**

Са понуђачем-купцем који понуди **највише понуђену цену по литру** закључиће се уговор који ће се примењивати годину дана од дана закључења.

Купац је дужан да у свему поступа у складу са Законом о управљању отпадом.

Купац ће уплаћивати цену у року од 5 дана од дана преузимања отпада, док ће се преузимање вршити на позив и у складу са потребама Наручиоца.

Трошкове преузимања и транспорта сноси купац, као и јавне дажбине према важећим прописима.

Све информације у вези са отуђењем могу се добити путем телефона 021/487-47-79, контакт особа, Ћеран Јудит.